Lingua serba

La lingua serba (ntô serbu: српски jезик o srpski jezik siddu scriutu cu l'alfabbetu latinu) è una dî virsiuna standard dû diasistema slàvicu centru-miridiunali, pricidintimenti (e assai friquintimenti ancura chiamatu) serbo-croatu e basatu supra lu dialettu štokaviano. Lu serbu è usatu suprattuttu ntâ Serbia e Montenegru e ntâ Republika Srpska (ntâ Bosnia-Erzegovina).

La lingua serba havi na carattirìstica abbastanza rara, pâ quari li palori sunnu scriuti quasi comu sunnu detti, zoè ogni littra rapprisenta un sonu diffirenti. Chistu princìpiu funèticu è rapprisintatu dû dettu: "Scrivi comu parri e leggi comu è scriutu", lu princìpiu usatu di Vuk Stefanović Karadžić quannnu rifurmàu l'alfabbetu cirìllicu serbu ntô sèculu XIX.

N'àutra rara carattirìstica dâ lingua serba è la prisinza di dui alfabbeti: l'alfabbetu cirìllicu e l'alfabbetu latinu. Li dui alfabbeti sunnu quasi equivalenti; la sula diffirenza sunnu li glifi utilizzati. Chistu finòminu arrivàu pi raggiuna stùrichi, picchì na parti dâ pupulazzioni parranti serbu fu suttâ nfluenza (muderna) occidintali di l'Austria-Unghirìa e lu restu suttâ nfluenza (antica) orientali dû Mperu bizzantinu; tutti li pirsuni cu n'aducazzioni sunnu familiari ê dui alfabbeti.

 Arfabbeti 
Ccà sutta, li diffirenzi ntra lu српска ћирилица (srpska ćirilica) (alfabbeto cirìllicu serbu) o азбука (azbuka) cû srpska latinica (alfabbetu latinu serbu) o Abeceda.

 Cirìllicu Latinu   Cirìllicu Latinu А A Н N Б B Њ Nj В V О O Г G П P Д D Р R Ђ Đ С S Е E Т T Ж Ž Ћ Ć З Z У U И I Ф F Ј J Х H К K Ц C Л L Ч Č Љ Lj Џ Dž М M Ш Š 

 Littri 
 Li littri Lj, Nj e Dž si rapprisìntanu ntâ l'alfabbetu latinu cu dui littri. Sparti la littra Đ ca quarchi vota si scrivi comu Dj.
 L'òrdini dî dui alfabbeti è diversa: 
 |Ćirilica:||А||Б||В||Г||Д||Ђ||Е||Ж||З||И||Ј||К||Л||Љ||М||Н||Њ||О||П||Р||С||Т||Ћ||У||Ф||Х||Ц||Ч||Џ||Ш
 |Latinica:||A||B||V||G||D||Đ||E||Ž||Z||I||J||K||L||LJ||M||N||NJ||O||P||R||S||T||Ć||U||F||H||C||Č||DŽ||Š
 Assai imeil e macari ducumenti web scriuti ntô serbu ùsanu lu basic ASCII, unni li littri serbi latini ca ùsanu li diacritici (Ž Ć Č Š) si càncianu chî formi basi assenza diacritici (Z C C S). Li palori urigginali sunnu poi arricanusciuti dû cuntestu. Nun è un alfabbetu ufficiali, e è cunsidirata na cattiva pràtica, ma cci sunnu arcuni ducumenti ntô serbu ca ùsanu chistu alfabbetu simprificatu. Chista pràtica è cumuni ntra li àutri lingui ca ùsanu littri chî diacritici.

 Demografìa 
Distribuzzioni dî lucutura a secunna dî stati:
 Serbia e Montenegru: 7,170,000 
 Serbia: 6,770,000
 Vojvodina: 1,557,020 (2002)
 Serbia Cintrali: 5,063,679 (2002)
 Kòssuvu: 150,000
 Montenegru: 401,382 (2003)
 Bosnia-Erzegovina: 1,500,000
 USA: circa 500,000
 Croazzia: 44,629 (2001)
 Ripùbblica di Macedonia: 33,315 (2001)
 Rumanìa: 20,377 (2001)
 Australia: 50,000 (2001)

 Trivia 
Dui palori serbi ca sunnu diffusi ntê lingui di tuttu lu munnu sunnu vampiru e slivovitz.

 Vucabbulariu 
 Serbu: српски, srpski
 Ciau, Salve: здраво, zdravo
 Salutamu: до виђења, do viđenja
 Grazzî: хвала, hvala
 Pi fauri: молим, molim
 Comu stai?: Како си?, Kako si?
 Comu sta?: Како сте?, Kako ste?
 Bonu: добро, dobro
 Sì: да, da
 No: не, ne
 Capisciu: разумем, razumem
 Nun capisciu: не разумем, ne razumem

Autri pruggetti

 Lijami sterni 
 Scuola serba - Mparari lu Serbu
 backabanat.com - La prima scola serba a Becej (ntâ lingua serba) 

Catigurìa:Lingui